PMIndiaData/PMIndiaSum huggingface dataset:
జి20 కి అధ్యక్ష బాధ్యతల ను భారతదేశంస్వీకరించిన అనంతరం సంబంధిత అంశాలపై చర్చించడం కోసం గవర్నర్ లు, ముఖ్యమంత్రులు మరియులెఫ్టెనంట్ గవర్నర్ లతో వీడియో సమావేశాని కి అధ్యక్షత వహించిన ప్రధాన మంత్రి

జి20 కి అధ్యక్ష బాధ్యతల ను భారతదేశం స్వీకరించిన అనంతరం సంబంధిత అంశాల పై చర్చించడం కోసం గవర్నర్ లు, ముఖ్యమంత్రులు మరియు లెఫ్టెనంట్ గవర్నర్ లతో నిర్వహించిన వీడియో సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. జి20 కి భారతదేశం అధ్యక్షత వహించడం అనేది యావత్తు దేశం తో ముడిపడివుందని, మరి ఇది దేశం యొక్క దక్షత ను వ్యక్తం చేయడానికి ఒక అపూర్వమైన అవకాశం అని ప్రధాన మంత్రి తన ప్రసంగం లో పేర్కొన్నారు. కలిసికట్టు గా పని చేయడానికి ఉన్నటువంటి ప్రాముఖ్యాన్ని గురించి ప్రధాన మంత్రి నొక్కి చెప్పారు. జి20 కి సంబంధించిన కార్యక్రమాల ను నిర్వహించడం లో రాష్ట్రాలు/కేంద్ర పాలిత ప్రాంతాలు సహకరించాలంటూ ప్రధాన మంత్రి విజ్ఞప్తి చేశారు. జి20 అధ్యక్షత అనేది భారతదేశం లోని ఒక్క సాంప్రదాయిక మహానగరాల కే కాకుండా ఇతర ప్రాంతాల కు చెందిన శక్తియుక్తుల ను సైతం చాటిచెప్పుకోవడం లో, మని ఈ తరహా లో మన దేశం లో ప్రతి ప్రాంతం యొక్క విశిష్టత ను వెల్లడించడం లో సహాయకారి కాగలదని ఆయన అన్నారు. జి20 కి భారతదేశం అధ్యక్షత వహించే కాలం లో పెద్ద సంఖ్య లో సందర్శకులు భారతదేశాన్ని సందర్శించడానికి తరలి రావచ్చని, వేరు వేరు కార్యక్రమాల పై అంతర్జాతీయ ప్రసార మాధ్యాల దృష్టి కేంద్రీకృతం అవడానికి కూడా అవకాశం ఏర్పడుతుందని ప్రధాన మంత్రి స్పష్టం చేశారు. ఈ అవకాశాన్ని వినియోగించుకొని రాష్ట్రాలు మరియు కేంద్రపాలిత ప్రాంతాలు వేటికవే ఆకర్షణీయమైన వ్యాపారం, పెట్టుబడి మరియు పర్యటన క్షేత్రాల పరం గా తమ ప్రత్యేకతల ను పునరావిష్కరించుకోవడానికి ప్రాధాన్యాన్ని ఇవ్వాలని ఆయన సూచించారు. సంపూర్ణ ప్రభుత్వం మరియు సంపూర్ణ సమాజం అనే దృష్టికోణాల ద్వారా జి20 సంబంధిత కార్యక్రమాల లో ప్రజల భాగస్వామ్యానికి పూచీపడవలసిన అవసరం ఎంతైనా ఉంది అని ఆయన పునరుద్ఘాటించారు. అనేక మంది గవర్నర్ లు, ముఖ్యమంత్రులు మరియు లెఫ్టినెంట్ గవర్నర్ లు సమావేశం పురోగమించిన క్రమం లో వారి వారి అభిప్రాయాల ను వ్యక్తం చేశారు. రాష్ట్రాలు జి20 సంబంధి సమావేశాల కు ఉపయుక్తమైన ఆతిథ్యాన్ని ఇవ్వడం కోసం పూనుకొని చేస్తున్న సన్నాహాల ను వారు ఈ సందర్భం లో వివరించారు. విదేశీ వ్యవహారాల శాఖ మంత్రి కూడా ఈ సమావేశాన్ని ఉద్దేశించి ప్రసంగించారు. జి20 లో భారతదేశం పక్షాన షెర్పా గా ఉన్న అధికారి ఒక నివేదిక ను సమర్పించారు.
వామ పక్ష (లెఫ్ట్ వింగ్) తీవ్రవాద(ఎల్ డబ్ల్యుఈ) ప్రాంతాల్లోని భద్రతా శిబిరాల వద్ద 2జి మొబైల్ సైట్లను 4జిగా అప్ గ్రేడ్ చేయడానికి మంత్రివర్గం ఆమోదం

ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం వామ పక్ష తీవ్రవాద ప్రాబల్య (ఎల్ డబ్ల్యూఈ) ప్రాంతాల లోని భద్రతా శిబిరాల వద్ద 2G మొబైల్ సేవలను 4G కి అప్ గ్రేడ్ చేయడం కోసం యూనివర్స ల్ సర్వీస్ ఆబ్లిగేషన్ ఫండ్ (యు ఎస్ o ఎఫ్) ప్రాజెక్టుకు ఆమోదం తెలిపింది. 2. ఈ ప్రాజెక్ట్ 2,343 వామ పక్ష తీవ్రవాద (ఎల్ డబ్ల్యుఈ) ఫేజ్-1 సైట్లను 2జి నుండి 4 జి మొబైల్ సేవలకు 1,884.59 కోట్ల రూపాయల అంచనా వ్యయంతో (పన్నులు , సుంకాలు మినహాయించి) అప్ గ్రేడ్ చేయాలని లక్ష్యంగా పెట్టుకుంది. ఇందులో ఐదేళ్ల పాటు ఆపరేషన్స్ ,మెయింటెనెన్స్ (ఓ అండ్ ఎం) కూడా ఉంది. బిఎస్ఎన్ఎల్ తన సొంత ఖర్చుతో మరో ఐదు సంవత్సరాల పాటు ఈ సైట్లను నిర్వహిస్తుంది. ఈ సైట్లు బిఎస్ఎన్ ఎల్ కు చెందినవి కాబట్టి ఈ పనిని బిఎస్ఎన్ఎల్ కే అప్పగిస్తారు. 3. 541.80 కోట్ల రూపాయల అంచనా వ్యయంతో ఐదు సంవత్సరాల కాంట్రాక్ట్ వ్యవధికి మించి పొడిగించబడిన కాలానికి బిఎస్ఎన్ఎల్ ద్వారా ఎల్ డబ్ల్యుఇ ఫేజ్-1 2 జి సైట్ల ఆపరేషన్స్ ,మెయింటెనెన్స్ ఖర్చుకు నిధులు సమకూర్చడానికి కూడా మంత్రివర్గం ఆమోదం తెలిపింది. 12 నెలల వరకు పొడిగింపు కేబినెట్ ఆమోదం పొందిన తేదీ నుంచి లేదా 4జీ సైట్లను ప్రారంభించే తేదీ నుంచి ఏది ముందు అయితే అప్పటి నుంచి ఉంటుంది. 4. ఇతర మార్కెట్లకు ఎగుమతి చేయడంతో పాటు దేశీయ మార్కెట్ అవసరాలను తీర్చడానికి టెలికాం గేర్ విభాగంలో స్వావలంబన సాధించడానికి ప్రభుత్వం బిఎస్ఎన్ఎల్ కు దేశీయ 4 జి టెలికాం పరికరాల ప్రతిష్టాత్మక ప్రాజెక్టు కోసం ఎంచుకుంది. ఈ ప్రాజెక్టులో కూడా ఈ 4జి ఎక్విప్ మెంట్ ఉపయోగించబడుతుంది. 5. ఎల్ డబ్ల్యు ఈ ప్రాంతాల్లో అప్ గ్రేడేషన్ వల్ల మెరుగైన ఇంటర్నెట్ ,డేటా సేవలను అందిస్తుంది. ఇది హోం మంత్రిత్వ శాఖ ,రాష్ట్ర ప్రభుత్వాల అవసరాలను తీరుస్తుంది. ఈ ప్రాంతాల్లో మోహరించిన భద్రతా సిబ్బంది కమ్యూనికేషన్ అవసరాలను కూడా ఇది తీరుస్తుంది. గ్రామీణ ప్రాంతాల్లో మొబైల్ కనెక్టివిటీని అందించాలనే లక్ష్యానికి అనుగుణంగా ఈ ప్రతిపాదన ఉంది. అదనంగా, వివిధ ఇ- గవర్నెన్స్ సేవలు, బ్యాంకింగ్ సేవలు, టెలి-మెడిసిన్ డెలివరీ; మొబైల్ బ్రాడ్ బ్యాండ్ ద్వారా టెలి ఎడ్యుకేషన్ మొదలైనవి ఈ ప్రాంతాల్లో సాధ్యమవుతాయి.
యునైటెడ్ కింగ్ డ‌మ్ ప్ర‌ధాన‌మంత్రి బోరిస్ జాన్స‌న్ తో ప్ర‌ధాన‌మంత్రి టెలిఫోన్ సంభాష‌ణ

యునైటెడ్ కింగ్ డ‌మ్ ప్ర‌ధాన‌మంత్రి బోరిస్ జాన్స‌న్ తో ప్ర‌ధాన‌మంత్రి శ్రీ న‌రేంద్ర మోదీ సోమ‌వారం టెలిఫోన్ లో సంభాషించారు. ఈ ఏడాది ప్రారంభంలో త‌మ వ‌ర్చువ‌ల్ స‌మావేశం అనంత‌రం ద్వైపాక్షిక సంబంధాల్లో పురోగ‌తిని ఉభ‌య నాయ‌కులు స‌మీక్షించారు. త‌మ వ‌ర్చువ‌ల్ స‌మావేశంలో ఆమోదించిన రోడ్ మ్యాప్ 2030 కింద ఇప్ప‌టికే చేప‌ట్టిన చ‌ర్య‌ల ప‌ట్ల సంతృప్తి ప్ర‌క‌టించారు. అలాగే వాణిజ్య భాగ‌స్వామ్యం విస్త‌ర‌ణ‌లో సాధించిన పురోగ‌తిని కూడా వారు స‌మీక్షించి ఉభ‌య దేశాల మ‌ధ్య వాణిజ్య, పెట్టుబ‌డి బంధాల‌ను ప‌టిష్ఠం చేసుకునే అవ‌కాశాలున్నాయ‌ని అంగీక‌రించారు. న‌వంబ‌ర్ నెల ప్రారంభంలో గ్లాస్గోలో జ‌ర‌గ‌బోయే యుఎన్ఎఫ్ సిసిసి–సిఓపి-26 స‌మావేశాల‌ను దృష్టిలో ఉంచుకుని వాతావ‌ర‌ణ మార్పులకు సంబంధించిన అంశాల‌పై కూడా ఉభ‌యులు విస్తృతంగా చ‌ర్చించారు. వాతావ‌ర‌ణ కార్యాచ‌ర‌ణ‌కు భార‌త‌దేశం క‌ట్టుబాటును ప్ర‌ధాన‌మంత్రి మ‌రోసారి తెలియ‌చేస్తూ పున‌రుత్పాద‌క ఇంధ‌నం విస్త‌ర‌ణ‌కు ఆకాంక్షాపూరిత ల‌క్ష్యాలు, ఇటీవ‌ల ప్ర‌క‌టించిన జాతీయ హైడ్రోజెన్ మిష‌న్ రెండింటిలోనూ అది ప్ర‌తిబింబిస్తున్న‌ద‌ని ఆయ‌న తెలిపారు. ప్రాంతీయ ప‌రిణామాలు… ప్ర‌త్యేకించి ఆఫ్ఘ‌న్ లో తాజా ప‌రిస్థితిపై కూడా వారు ప‌ర‌స్ప‌రం అభిప్రాయాలు తెలియ‌చేసుకున్నారు. తీవ్ర‌వాదం, ఉగ్ర‌వాదం; మ‌హిళ‌లు, మైనారిటీల హ‌క్కులు, మాన‌వ హ‌క్కుల విభాగాల్లో ఉమ్మ‌డి అంత‌ర్జాతీయ విధానం రూపొందించాల్సిన అవ‌స‌రం ఉన్న‌ద‌ని అభిప్రాయ‌ప‌డ్డారు.
టీకాల కార్యక్రమంలో పాల్గొన్నవారందరికీ ప్రధాని అభినందనలు

ప్రపంచంలోనే అతిపెద్ద టీకాల కార్యక్రమంలో భాగస్వాములైన ప్రతి ఒక్కరినీ ప్రధానమంత్రి శ్రీ నరేంద్ర మోదీ ప్రశంసించారు. ఈ మేరకు కేంద్ర ఆరోగ్య-కుటుంబ సంక్షేమశాఖ మంత్రి డాక్టర్‌ మన్‌సుఖ్‌ మాండవీయ ట్వీట్‌ను ఉటంకిస్తూ ట్విట్టర్‌ ద్వారా ప్రధానమంత్రి ఒక సందేశమిచ్చారు. “దేశంలోని సహ పౌరులందరికీ టీకా ఇచ్చేలా టీకాల కార్యక్రమంలో ప్రతి భాగస్వామి కృషి చేశారనడానికి ఇదొక చరిత్రాత్మక ఉదాహరణ. భారత టీకాల కార్యక్రమాన్ని తిరుగులేని రీతిలో విజయవంతం చేసిన ప్రతి ఒక్కరికీ పేరుపేరునా అభినందనలు” అని ప్రధానమంత్రి పేర్కొన్నారు.
శ్రీ ప‌ద్మ‌నాభ‌స్వామి ఆల‌యం లో అర్చ‌న లో పాలుపంచుకొన్న ప్ర‌ధాన మంత్రి;  స్వ‌దేశ్ ద‌ర్శ‌న్ ప‌థ‌కాన్ని ఆయ‌న ప్రారంభించారు

ప్ర‌ధాన మంత్రి శ్రీ న‌రేంద్ర మోదీ నేడు తిరువనంతపురానికి విచ్చేశారు. స్వ‌దేశ్ ద‌ర్శ‌న్ ప‌థ‌కాని కి ప్రారంభ సూచ‌కం గా ఒక ఫ‌ల‌కాన్ని ఆయన ఆవిష్క‌రించారు. శ్రీ ప‌ద్మ‌నాభ‌ స్వామి ఆల‌యం లో జరిగిన అర్చ‌న లో ఆయన పాలుపంచుకొన్నారు. అంత‌క్రితం కొల్లమ్ బైపాస్ ప్రారంభ కార్య‌క్ర‌మానికి హాజ‌రైన ప్ర‌ధాన మంత్రి, ఆ త‌రువాత తిరువ‌నంత‌పురాన్ని సందర్శించారు.
షిప్పింగ్ రంగంలో ఇండియా, మాల్దీవుల మ‌ద్య అవ‌గాహ‌నా ఒప్పందానికి కేంద్ర కేబినెట్ ఆమోదం

ఇండియా, మాల్దీవుల మ‌ధ్య స‌ముద్ర మార్గంలో పాసింజ‌ర్‌, కార్గోసేవ‌లు అందించేందుకు వీలుగా, ప్ర‌ధాన‌మంత్రి శ్రీ న‌రేంద్ర మోదీ 2019 జూన్ 8న మాల్దీవుల ప‌ర్య‌ట‌న సంద‌ర్భంగా సంత‌కం చేసిన ఇండియా- మాల్దీవుల మ‌ధ్య అవ‌గాహ‌నా ఒప్పందానికి కేంద్ర కేబినెట్ వెనుక‌టి తేదీ నుంచి అమ‌లులోకి వ‌చ్చే విధంగా ఆమోదం తెలిపింది. మాల్దీవుల అభివృద్ధిలో ఇండియా కీల‌క పాత్ర పోషిస్తున్న‌ది. మాల్దీవుల‌లో ఎన్నో ప్ర‌ముఖ సంస్థ‌ల‌ను ఇండియా ఏర్పాటు చేసింది. ప్ర‌స్తుతం ఇండియా 100 మిలియ‌న్ అమెరిక‌న్ డాల‌ర్ల స్టాండ్ బై క్రెడిట్ (ఎస్‌.సి.ఎఫ్‌)ను మాల్దీవుల‌కు అందించింది. వీటితోపాటు దీర్ఘ‌కాలిక రుణాలు, వాణిజ్య‌రంగానికి రివాల్వింగ్ క్రెడిట్ వంటివి ఉన్నాయి. మాల్దీవుల రాజ‌ధాని అయిన మాలే ఆ దేశంలో అత్య‌ధిక జ‌నాభాగ‌ల ప‌ట్ట‌ణం.అలాగే మాల్దీవుల‌లో మూడో అతిపెద్ద ప‌ట్ట‌ణం కుల్‌హుధుఫుషి . వీటికి కోచి నుంచి ప‌ర్యాట‌కులు, స‌ర‌కు ర‌వాణాకోసం ఫెర్రి స‌ర్వీసు న‌డ‌ప‌డానికి అద్భుత అవ‌కాశాలు ఉన్నాయి. కోచి నుంచి మాలే 708 కిలోమీట‌ర్ల దూరంలో ఉండ‌గా, కుల్‌హుధుఫుషి ప‌ట్ట‌ణం 509 కిలోమీట‌ర్ల దూరంలో ఉంది. కుల్‌హుధుఫుషి దీవులు, దాని చుట్టూ ఉన్న‌ప‌లు దీవులు మాల్దీవుల‌లోని ఉత్త‌ర ప్రాంత ప్ర‌ధాన జ‌నావాస కేంద్రాలుగా ఉన్నాయి. వీటిలో ఎన్నో రిసార్టులు ఉన్నాయి. ఇవి భార‌తీయ ప‌ర్యాట‌కుల‌కు వెళ్ల‌డానికి అవ‌కాశం ఉన్న ప్రాంతాలుగా ఉన్నాయి. ప్ర‌స్తుతం మాలేకు విమాన స‌ర్వీసులు, రిసార్టుల‌కు సీ ప్లేన్‌లు ఉన్నా ఇవి అత్యంత ఖ‌ర్చుతో కూడుకున్న‌వి. మ‌రోవైపు స‌ముద్ర‌మార్గంలో కోచితో అనుసంధానం వ‌ల్ల భార‌త్‌కు ప‌ర్యాట‌కులు ప్ర‌త్యేకించి ఆరోగ్య , వెల్‌నెస్ సంబంధిత ప‌ర్యాట‌కులు రావ‌డానికి అవ‌కాశాలు పెరుగుతాయి. మాల్దీవుల‌కు చెందిన ప్ర‌జ‌లు పెద్ద సంఖ్య‌లో, కేర‌ళ‌కు, ఇత‌ర ద‌క్షిణాది రాష్ట్రాల‌కు విద్యావ‌స‌రాల కోసం వ‌చ్చే అవ‌కాశం ఉంది. ఇరుదేశాల మ‌ధ్య స‌ముద్ర మార్గంలో స‌ర‌కు ర‌వాణాకు , ప్ర‌యాణీకుల చేర‌వేత‌కు అద్భుత అవ‌కాశాల‌ను క‌ల్పించే దిశ‌గా మాల్దీవుల‌తో కుదుర్చుకున్న అవ‌గాహ‌నా ఒప్పందంపై ఇప్ప‌టికే సంత‌కం చేయ‌డం జ‌రిగింది. ప్ర‌తిపాదిత ఫెర్రీ స‌ర్వీసు ఇండియా, మాల్దీవుల మ‌ధ్య ద్వైపాక్షిక వాణిజ్యాన్ని పెంపొందించేందుకు, ఇరు దేశాల ప్ర‌జ‌ల మ‌ధ్య సంబంధాలు పెంచేందుకు పెద్ద ఎత్తున ఉప‌క‌రించ‌నుంది.
రాష్ట్రపతి శ్రీ కోవింద్ చేసిన వ్యాఖ్య లు దేశ ప్రగతి పట్ల ఆయన కు ఉన్న ఉద్వేగాన్నిచాటి చెప్తున్నాయి: ప్రధాన మంత్రి

రాష్ట్రపతి శ్రీ రాం నాథ్ కోవింద్ తాను పదవీ విరమణ చేయడాని కంటే ముందు రోజు న దేశ ప్రజల ను ఉద్దేశించి ఇచ్చిన స్ఫూర్తిదాయకమైన ప్రసంగం.. ‘‘మన రాష్ట్రపతి గా దేశ ప్రజల కు ఆయన ఏ విధమైన ఉత్సాహం తో సేవల ను అందించిందీ తెలియజెప్తోందని’’ ప్రధాన మంత్రి శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘రాష్ట్రపతి శ్రీ రాం నాథ్ కోవింద్ ప్రసంగం స్ఫూర్తిదాయకం గా ఉంది. ఆయన చేసిన వ్యాఖ్య లు దేశ ప్రగతి పట్ల ఆయన కు ఉన్న ఉద్వేగాన్ని చాటి చెప్పడం తో పాటు గా మన రాష్ట్రపతి గా దేశ ప్రజల కు ఆయన ఏ విధమైనటువంటి ఉత్సాహం తో సేవల ను అందించారో ఆ ఉత్సాహాన్ని కూడా ను ఆ వ్యాఖ్య లు ప్రతిబింబిస్తున్నాయి.’’ అని పేర్కొన్నారు.
ప్ర‌గ‌తి ద్వారా ప్ర‌ధాన మంత్రి శ్రీ న‌రేంద్ర మోదీ ముఖాముఖి స‌మావేశం

ఐసిటి ఆధారిత మ‌ల్టీ మోడ‌ల్ ప్లాట్ ఫామ్‌గా గుర్తింపు పొందిన ప్ర‌గ‌తి (ప్రొ – యాక్టివ్ గవర్నెన్స్ అండ్ టైమ్ లీ ఇంప్లిమెంటేషన్.. పిఆర్ఎజిఎటిఐ – ‘ప్ర‌గ‌తి’) తొమ్మిదో స‌మావేశం ఈ రోజు జరిగింది. దీనికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ వహించారు. ప‌రిపాల‌న వేగ‌వంతంగా కావ‌డానికి, కార్య‌క్ర‌మాలు స‌మ‌యానికి అమ‌లు కావ‌డానికి వీలుగా ప్ర‌గ‌తి ప్లాట్‌ఫామ్ ద్వారా ప్ర‌ధాని అధికారుల‌తో సంభాషించి చ‌ర్య‌లు తీసుకుంటున్న విష‌యం తెలిసిందే. క‌స్ట‌మ్స్‌, ఎక్సైజ్ విభాగానికి సంబంధించి ప్ర‌జ‌ల‌ నుంచి వ‌చ్చిన‌ ఫిర్యాదుల పైన, ఆవేద‌న‌ల‌ పైన అధికారులు స్పందించ‌డం లేద‌నే విష‌యాన్ని ప్ర‌ధాన మంత్రి గుర్తించి తీవ్ర అభ్యంతరం తెలిపారు. సంబంధిత అధికారుల‌ పైన చ‌ర్య‌లు తీసుకోవాల‌ని ఆదేశించారు. ప్ర‌జ‌ల‌తో విస్తారంగా సంబంధాలు గ‌ల అన్ని విభాగాల కార్య‌ద‌ర్శులు అత్యున్న‌త స్థాయిలో ప‌ర్య‌వేక్ష‌ణా వ్య‌వ‌స్థ‌ను నెల‌కొల్పి ప్ర‌జ‌ల ఫిర్యాదుల‌ను వెంట‌నే ప‌రిష్క‌రించాల‌ని ఆయ‌న‌ కోరారు. ప్ర‌ధాన‌మైన మౌలిక వ‌స‌తుల ప్రాజెక్టుల నిర్మాణ ప్ర‌గ‌తి ఎంత‌వ‌ర‌కు వ‌చ్చిందో ప్ర‌గ‌తి ద్వారా చేసిన ముఖాముఖి స‌మీక్ష‌లో ప్రధాన మంత్రి తెలుసుకున్నారు. రహ‌దారులు, రైల్వేలు, బొగ్గు, విద్యుత్తు‌, పునర్వినియోగ శ‌క్తి వ‌న‌రుల రంగాల ప్రాజెక్టులపై స‌మీక్ష‌ జరిపారు. ఈ ప్రాజెక్టులు మ‌హారాష్ట్ర‌, హ‌ర్యానా, ఉత్త‌ర‌ ప్ర‌దేశ్‌, హిమాచ‌ల్‌ ప్ర‌దేశ్‌, జార్ఖండ్‌, ప‌శ్చిమ బెంగాల్‌, ఒడిశా, ఛత్తీస్‌గడ్‌, రాజ‌స్థాన్ రాష్ట్రాల‌లో విస్త‌రించి వున్నాయి. ఈ రోజు ప్ర‌ధాన మంత్రి స‌మీక్షించిన ముఖ్య‌మైన ప్రాజెక్టుల‌లో ముంబ‌యి ట్రాన్స్- హార్బ‌ర్ లింక్‌, ఢిల్లీ ముంబ‌యి ఇండ‌స్ట్రియ‌ల్ కారిడార్ (డిఎంఐసి), అల‌హాబాద్‌ నుంచి హాల్దియా దాకా గ‌ల జ‌ల్‌ మార్గ్ వికాస్ ప్రాజెక్టులు ఉన్నాయి. ఉజ్జ్వ‌ల్ డిస్కమ్ అష్యూరెన్స్ యోజ‌న (ఉద‌య్‌) ప్ర‌గ‌తిని కూడా ప్ర‌ధాన మంత్రి స‌మీక్షించారు. జాతీయ వృద్ధాప్య ఫించ‌న్ ప‌థ‌కం అమ‌లు తీరును ప్ర‌ధాన మంత్రి స‌మీక్షించారు. ల‌బ్ధి దారులు స‌మ‌యానికి పింఛ‌న్‌ ను అందుకునేలా అన్ని ర‌కాల జాగ్రత్త‌లు తీసుకోవాల‌ని అధికారుల‌కు ప్ర‌ధాన మంత్రి సూచించారు.
మణిపూర్ సాంగై ఉత్సవంలో ప్రధానమంత్రి వీడియో సందేశం : తెలుగు అనువాదం

శుభాకాంక్షలు! సాంగై ఉత్సవాన్ని విజయవంతంగా నిర్వహించినందుకు మణిపూర్ ప్రజలందరికీ హృదయపూర్వక అభినందనలు! కరోనా మహమ్మారి కారణంగా, రెండేళ్ల తర్వాత ఈ సాంగై పండుగను జరుపుకుంటున్నాం. ఇంతకు ముందు కంటే ఈ కార్యక్రమం అత్యంత వైభవంగా జరిగినందుకు నేను సంతోషిస్తున్నాను. ఇది మణిపూర్ ప్రజల స్ఫూర్తిని, అభిరుచిని తెలియజేస్తుంది. ప్రత్యేకించి, మణిపూర్ ప్రభుత్వం ఇంత విశాల దృక్పథంతో దీన్ని నిర్వహించిన తీరు నిజంగా అభినందనీయం! ముఖ్యమంత్రి ఎన్. బీరేన్ సింగ్ గారి తో పాటు, ఆయన మొత్తం ప్రభుత్వాన్ని నేను అభినందిస్తున్నాను. స్నేహితులారా ! మణిపూర్ ప్రకృతి సౌందర్యం, సాంస్కృతిక సంపద, వైవిధ్యంతో నిండిన రాష్ట్రం. ప్రతి ఒక్కరూ కనీసం ఒక్కసారైనా ఈ ప్రదేశాన్ని సందర్శించాలని కోరుకుంటారు. మణిపూర్ అంటే వివిధ రకాల రత్నాలు ఒకే దారంతో కుట్టిన అందమైన దండ లాంటిది. అందుకే మణిపూర్‌ లో ఒక మినీ ఇండియాను చూడవచ్చు. ఈ అమృత్‌ కాల్‌ సమయంలో దేశం 'ఏక్‌ భారత్‌, శ్రేష్ఠ భారత్‌' స్ఫూర్తితో ముందుకు సాగుతోంది. అటువంటి దృష్టాంతంలో, "ఏకత్వపు పండుగ" అనే ఇతివృత్తంతో సాంగై ఉత్సవాన్ని విజయవంతంగా నిర్వహించడం మనకు మరింత శక్తితో పాటు, భవిష్యత్తుకు కొత్త స్ఫూర్తిని ఇస్తుంది. సాంగై అంటే, మణిపూర్ రాష్ట్ర జంతువు మాత్రమే కాదు, భారతదేశ సామాజిక విలువలు, సంప్రదాయాలలో కూడా ప్రత్యేక స్థానాన్ని కలిగి ఉంది. అందువల్ల, సాంగై ఉత్సవం భారతదేశ జీవ వైవిధ్యాన్ని జరుపుకునే గొప్ప పండుగ. ఇది ప్రకృతితో భారతదేశ సాంస్కృతిక, ఆధ్యాత్మిక సంబంధాలను కలిపి జరుపుకునే పండుగ. అదే విధంగా, ఈ పండుగ స్థిరమైన జీవనశైలికి అవసరమైన సామాజిక సున్నితత్వాన్ని కూడా రేకెత్తిస్తుంది. ఎప్పుడైతే ప్రకృతి, జంతువులు, మొక్కలను మన పండుగలు, వేడుకల్లో ఒక భాగంగా చేసుకున్నామో, అప్పుడు సహజీవనం మన జీవితంలో ఒక సహజమైన భాగమవుతుంది. సోదర, సోదరీమణులారా! ఈసారి సంగై ఫెస్టివల్‌ ను రాజధాని నగరంలోనే కాకుండా రాష్ట్రవ్యాప్తంగా నిర్వహించడం జరిగిందని, "ఏకత్వపు ఉత్సవం" స్ఫూర్తిని పెంపొందించారని నాకు చెప్పారు. నాగాలాండ్ సరిహద్దు నుండి మయన్మార్ సరిహద్దు వరకు, దాదాపు 14 ప్రదేశాలలో ఈ పండుగ యొక్క విభిన్న రంగులు నాకు కనిపించాయి. ఇది ఒక అభినందనీయమైన కార్యక్రమం. ఎప్పుడైతే ఎక్కువ మంది వ్యక్తులు ఇలాంటి సంఘటనలతో సంబంధం కలిగి ఉంటారో, అప్పుడే, దాని పూర్తి సామర్థ్యం తెరపైకి వస్తుంది. స్నేహితులారా ! మన దేశంలో పండుగలు, వేడుకలు, జాతరలకు శతాబ్దాల నాటి సంప్రదాయం ఉంది. ఇలాంటి పండుగల ద్వారా మన సంస్కృతి సుసంపన్నం కావడంతో పాటు, స్థానిక ఆర్థిక వ్యవస్థకు కూడా అద్భుతమైన ప్రోత్సాహం లభిస్తుంది. సాంగై ఫెస్టివల్ వంటి కార్యక్రమాలు పెట్టుబడిదారులను, వ్యాపారాలను కూడా ఆకర్షిస్తాయి. ఈ పండుగ భవిష్యత్తులో కూడా అటువంటి ఆనందాన్ని, వినోదాన్నీ అందించడంతో పాటు, రాష్ట్రాభివృద్ధి కి శక్తివంతమైన మాధ్యమంగా మారుతుందని నేను విశ్వసిస్తున్నాను. ఈ స్ఫూర్తితో, మీ అందరికీ అనేక ధన్యవాదాలు! గమనిక : ప్రధానమంత్రి హిందీ ప్రసంగానికి ఇది స్వేచ్చానువాదం.
గుజరాత్ లోని మా ఉమియా ధామ్ అభివృద్ధి ప్రాజెక్టు శంకుస్థాపన కార్యక్రమంలో ప్రసంగించిన ప్రధానమంత్రి

గుజరాత్ లోని మా ఉమియా ధామ్ అభివృద్ధి ప్రాజెక్టు పనులకు ప్రధానమంత్రి శ్రీ నరేంద్ర మోదీ ఈ రోజు శంకుస్థాపన చేశారు. ప్రాజెక్టులో భాగంగా ఉమియా మాత ధామ్ దేవాలయం , దేవాలయ ఆవరణలో అభివృద్ధి పనులను అమలు చేయనున్నారు. వీడియో కాన్ఫరెన్స్ ద్వారా ప్రధానమంత్రి ఈ కార్యక్రమంలో పాల్గొన్నారు. ఈ సందర్భంగా మాట్లాడిన ప్రధానమంత్రి సమిష్టి కృషికి ఈ ప్రాజెక్టు ప్రతీకగా నిలుస్తుందని అన్నారు.ప్రతి ఒక్కరి సహకారంతో పవిత్రమైన ఈ ప్రాజెక్టు పూర్తవుతుందని అన్నారు. ప్రాజెక్టు నిర్మాణంలో భక్తులు ఆధ్యాత్మిక, సామాజిక సేవా స్ఫూర్తితో పాల్గోవాలని ప్రధాని పిలుపు ఇచ్చారు. సామాజిక సేవ నిజమైన అతి పెద్ద దైవ ఆరాధనగా ఉంటుందని అన్నారు. సంస్థలోని అన్ని కార్యకలాపాలను నైపుణ్యంతో పూర్తి చేయాలని ప్రధానమంత్రి సూచించారు. ' పూర్వ కాలంలో కుటుంబ వ్యవస్థ పటిష్టంగా ఉండేది. తమ నైపుణ్యాన్ని భావి తరాలకు కుటుంబ పెద్దలు వారసత్వంగా అందించేవారు. ప్రస్తుతం సామాజిక వ్యవస్థలో పలు మార్పులు చోటుచేసుకున్నాయి. దీనిని దృష్టిలో ఉంచుకుని వ్యవస్థలో అవసరమైన మార్పులను తీసుకుని రావడానికి మనం కృషి చేయాల్సి ఉంటుంది' అని ప్రధానమంత్రి అన్నారు. బేటీ బచావో బేటీ పఢావో ప్రచారం సందర్భంగా తాను ఉంఝా సందర్శించానని శ్రీ మోదీ గుర్తు చేసుకున్నారు. స్త్రీ జననాల రేటు తగ్గడం పట్ల ఆవేదన వ్యక్తం చేసిన శ్రీ మోదీ దీనిని ఒక కళంకంగా తన పర్యటనలో వ్యాఖ్యానించారు. తన ఆవేదనను అర్ధం చేసుకుని సవాల్ ను సానుకూలంగా స్వీకరించిన ప్రజలకు ప్రధానమంత్రి ధన్యవాదాలు తెలిపారు. ప్రజల స్పందనతో ఆడపిల్లల జనాభా మగపిల్లలతో సమానంగా ఉందని ఆయన అన్నారు. ఈ ప్రాంతంలో నీటి కొరతను నివారించాలని తాను మా ఉమియా ప్రార్ధించి ఆశీర్వదించాలని కోరి ఈ విషయంలో ప్రజల సహకారాన్ని కోరానని శ్రీ మోదీ వివరించారు. బిందు సేద్య వ్యవసాయాన్ని పెద్ద ఎత్తున పాటిస్తున్న ప్రజలను ప్రధానమంత్రి అభినందించారు. మౌ ఉమియాను ఆధ్యాత్మిక మార్గదర్శిగా అభివర్ణించిన ప్రధాని భూమి మనకు ప్రాణం అని అన్నారు. ప్రాంతంలో భూ సార ఆరోగ్య కార్డు వ్యవస్థ అమలు కావడం పట్ల ప్రధాని హర్షం వ్యక్తం చేశారు. సేంద్రీయ వ్యవసాయ విధానాలను అనుసరించాలని ఉత్తర గుజరాత్ ప్రాంత రైతులకు ఆయన సూచించారు. సేంద్రీయ వ్యవసాయ విధానాన్ని జీరో బడ్జెట్ వ్యవసాయం అని వ్యవహరిస్తున్నారు. ' సరే నేను చేసిన సూచన మీకు ఆమోదయోగ్యం కాకపోవచ్చు. ఇక్కడ మీకు నేను మరో ప్రత్యామ్నాయాన్ని సూచిస్తాను. మీరు రెండు ఎకరాల భూమిని కలిగి ఉంటే ఒక ఎకరం భూమిలో సేంద్రియ విధానాలను మిగిలిన భూమిలో సాధారణ విధానాల్లో వ్యవసాయం సాగించండి. ఏడాదిపాటు ఈ విధానాన్ని అనుసరించండి. ఇది మీకు లాభసాటిగా ఉంటే మొత్తం రెండు ఎకరాల్లో సేంద్రియ వ్యవసాయాన్ని సాగించండి. ఇది ఖర్చు తగ్గించడమే కాకుండా భూసారాన్ని ఎక్కువ చేస్తుంది' అని ప్రధానమంత్రి అన్నారు.డిసెంబర్ 16 న సేంద్రియ వ్యవసాయంపై జరిగే కార్యక్రమంలో పాల్గోవాలని రైతులకు ప్రధాని సూచించారు. పంటల విధానంలో మార్పులు చేసి నూతన పంటలు సాగు చేయాలని రైతులకు ప్రధాని సూచించారు.
1925 సంవత్సర సిక్కు గురుద్వారాల చట్టంలో సవరణకు ఆమోదముద్ర

1925 సంవత్సర సిక్కు గురుద్వారాల చట్టంలో సవరణ కోసం దేశీయాంగ మంత్రిత్వ శాఖ చేసిన ప్రతిపాదనను కేంద్ర మంత్రి మండలి పరిశీలించి, దానిపై ఆమోదముద్ర వేసింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. 1925 సంవత్సర సిక్కు గురుద్వారాల చట్టం ద్వారా ఏర్పాటు చేసిన బోర్డు, కమిటీల సభ్యుల ఎన్నికలలో ఓటు వేసేందుకు 1944 సంవత్సరంలో సహజధారి సిక్కులకు ఇచ్చిన మినహాయింపును ఎత్తివేయాలని, ఇందుకోసం సదరు చట్టాన్ని పార్లమెంట్ మాధ్యమం ద్వారా సవరించాలన్నది దేశీయాంగ మంత్రిత్వ శాఖ తీసుకు వచ్చిన ప్రతిపాదన సారాంశం. దీనికి అనుగుణంగా పార్లమెంట్ ద్వారా 1925 సంవత్సర సిక్కు గురుద్వారాల చట్టంలో సవరణ చేయాలన్న దేశీయాంగ మంత్రిత్వ శాఖ ప్రతిపాదనకు కేంద్ర మంత్రిమండలి ఆమోదం తెలిపింది. ఈ సవరణ 08.10.2003 నాటి నుంచి అమలులోకి వచ్చినట్లుగా లెక్క లోకి తీసుకుంటారు. ప్రతిపాదిత చట్ట సవరణను 08.10.2003 తేదీ నాటి నోటిఫికేషన్ లో దేశీయాంగ మంత్రిత్వ శాఖ వెల్లడి చేసింది. ఇందుకోసం 1966 సంవత్సర పంజాబ్ పునర్ వ్యవస్థీకరణ చట్టం లోని 72వ సెక్షన్ కింద పార్లమెంటుకు ధారదత్తమైన అధికారాలను వినియోగించుకోవడమైనది. అయితే, ఈ నోటిఫికేషన్ ను పంజాబ్ అండ్ హరియాణా ఉన్నత న్యాయస్థానం 20.12.20111 తేదీ నాటి ఉత్తర్వులో రద్దు చేసింది. చట్టంలో పైన ప్రస్తావించిన మేరకు సవరణను చేయాలో, లేక వద్దో అనేది నిర్ణయించేందుకు తగిన అధికారం లెజిస్లేచర్ కే ఉన్నట్లు ఉన్నత న్యాయస్థానం తన ఆదేశంలో పేర్కొన్నది.
స‌ర్దార్ ప‌టేల్ జ‌యంతి నాడు ఆయ‌న‌కు వంద‌నమాచ‌రించిన ప్ర‌ధాన మంత్రి

స‌ర్దార్ ప‌టేల్ జ‌యంతి నాడు ప్ర‌ధాన మంత్రి శ్రీ న‌రేంద్ర మోదీ ఆయ‌న‌కు న‌మ‌స్క‌రించారు. ‘‘స‌ర్దార్ ప‌టేల్ జ‌యంతి నాడు ఆయ‌న‌కు మ‌నం ప్ర‌ణమిల్లుదాం. భార‌త‌దేశానికి ఆయ‌న అందించిన మ‌హ‌త్వపూర్ణ సేవ మ‌రియు సుప్ర‌తిష్ఠిత తోడ్పాటులు ఎన్న‌టికీ మ‌ర‌పురానివి’’ అని ప్ర‌ధాన మంత్రి త‌న సందేశంలో పేర్కొన్నారు.
ఇన్‌క‌మ్-టాక్స్ అంబుడ్స్‌మ‌న్ సంస్థ మ‌రియు ఇన్‌డైరెక్ట్ టాక్స్ అంబుడ్స్‌మ‌న్ సంస్థ ల ర‌ద్దు కు ఆమోదం తెలిపిన మంత్రివ‌ర్గం

ఇన్‌క‌మ్ టాక్స్ అంబుడ్స్‌మ‌న్ సంస్థ మ‌రియు ఇన్‌డైరెక్ట్ టాక్స్ అంబుడ్స్‌మ‌న్ సంస్థ లను ర‌ద్దు ప్ర‌తిపాద‌న ను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం ఆమోదించింది. ప్ర‌జ‌లు ప్ర‌త్యామ్నాయ ఫిర్యాదు ప‌రిష్కార యంత్రాంగాల‌ ను ఎంచుకొంటున్న మ‌రియు అంబుడ్స్‌మ‌న్ సంస్థ ఫిర్యాదు ల ప‌రిష్కారానికి ఇప్ప‌టికే అందుబాటు లో ఉన్న సాధార‌ణ స‌మాంత‌ర మార్గాల క‌న్నా ప్ర‌భావవంత‌మైనంది గా రుజువు చేసుకోలేక పోయిన నేపథ్యం లో ఇన్‌క‌మ్ టాక్స్ అంబుడ్స్‌మ‌న్ తో పాటు ఇన్‌డైరెక్ట్ టాక్స్ అంబుడ్స్‌మ‌న్ సంస్థ‌ లు రెంటినీ ర‌ద్దు చేయ‌డ‌మైంది. పూర్వరంగం: ఆదాయ‌పు ప‌న్ను కు సంబంధించిన ఫిర్యాదుల‌ ప‌రిష్కారం తాలూకు ప్ర‌జా ఫిర్యాదుల‌ ను ప‌రిశీలించ‌డానికి ఇన్‌క‌మ్-టాక్స్ అంబుడ్స్‌మ‌న్ సంస్థ‌ ను 2003వ సంవ‌త్స‌రం లో ఏర్పాటు చేయ‌డం జ‌రిగింది. అయితే, అంబుడ్స్‌మ‌న్ సంస్థ త‌న ల‌క్ష్యాల‌ ను సాధించ‌డం లో విఫ‌లం అయింది. ఈ సంస్థ కు వ‌స్తున్న కొత్త ఫిర్యాదుల సంఖ్య ఒక అంకెల స్థాయి కి ప‌డిపోయినట్టు గ‌మ‌నించ‌డమైంది. అంతేకాక, ప‌న్ను చెల్లింపుదారులు సిపిజిఆర్ఎఎమ్ఎస్ (సెంట్ర‌లైజ్ డ్ ప‌బ్లిక్ గ్రీవెన్స్ రీడ్రెస్ ఎండ్ మోనిట‌రింగ్ సిస్ట‌మ్‌), ఆయ‌కర్ సేవా కేంద్రాస్ ల వంటి మరికొన్ని ఫిర్యాదు ప‌రిష్కార సంబంధిత ప్ర‌త్యామ్నాయ ప‌ద్ధ‌తుల వైపు మొగ్గు చూప‌డం మొద‌లు పెట్టారు. ఇదీ కాక ఇన్‌డైరెక్ట్ టాక్స్ అంబుడ్స్‌మ‌న్ కు చెందిన ఖాళీ గా ఉన్న కార్యాల‌యాల‌ ను మూసివేయాల‌ని సైతం 2011వ సంవ‌త్స‌రం లో నిర్ణయించ‌డం జరిగింది.
మ‌ణిపూర్‌లోని రాణి గైడిన్లియు రైల్వే స్టేష‌న్ కు తొలి స‌ర‌కుర‌వాణా రైలు  చేరుకోవ‌డంప‌ట్ల అభినంద‌న‌లు తెలిపిన ప్ర‌ధాన‌మంత్రి

మ‌ణిపూర్ లోని త‌మెంగ్ లాంగ్ జిల్లాలో గ‌ల‌ రాణి గైడిన్లియు రైల్వేస్టేష‌న్‌కు తొలి స‌ర‌కు ర‌వాణా రైలు చేరుకోవ‌డం ప‌ట్ల ప్ర‌ధాన‌మంత్రి అభినందన‌లు తెలిపారు. దీనితో మ‌ణిపూర్ తో అనుసంధాన‌త మ‌రింత పెరుగుతుంద‌ని, వాణిజ్యం దూసుకుపోతుంద‌న్నారు. ఈశాన్య రాష్ట్రాల అభివృద్ధి శాఖ మంత్రి శ్రీ జి.కిష‌న్ రెడ్డి పంపిన ట్విట్ట‌ర్ సందేశానికి బ‌దులిస్తూ ప్ర‌ధాన‌మంత్రి, ఈశాన్య రాష్ట్రాల ప‌రివ‌ర్త‌న కొన‌సాగుతుంది. మ‌ణిపూర్ తో అనుసంధానం మ‌రింత పెరుగుతుంది. వాణిజ్యం దూసుకుపోతుంది. మ‌ణిపూర్ కు చెందిన అద్భుత ఉత్ప‌త్తులు ఇక ఆ రాష్ట్రం నుంచి దేశ‌మంత‌టికీ చేరుకుంటాయి అని ప్ర‌ధాన‌మంత్రి పేర్కొన్నారు.
బాలి లో జి-20 శిఖర సమ్మేళనం జరుగుతున్న క్రమం లో ఇటలీ ప్రధాని తోసమావేశమైన ప్రధాన మంత్రి

బాలి లో జి-20 శిఖర సమ్మేళనం జరుతున్న క్రమం లో ఇటలీ ప్రధాని జియార్జియా మెలోనీ గారి తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు. ఇటలీ కి ఒకటో మహిళా ప్రధాని గా మెలోనీ గారు ఎన్నికైనందుకు ప్రధాన మంత్రి శ్రీ నరేంద్ర మోదీ ఆమె కు అభినందనల ను తెలియ జేశారు. ఇద్దరు నేత లు వ్యాపారం మరియు పెట్టుబడి, ఉగ్రవాదానికి వ్యతిరేకం గా పోరాటం మరియు ప్రజల మధ్య మేలుకలయిక సహా వివిధ రంగాల లో ద్వైపాక్షిక సంబంధాల ను గాఢతరం గా తీర్చిదిద్దే అంశాన్ని గురించి చర్చించారు. ఉభయ నేత లు పరస్పర హితం ముడిపడ్డ ప్రాంతీయ అంశాలపైన మరియు ప్రపంచ స్థాయి అంశాల పైన వారి వారి అభిప్రాయాల ను ఒకరి దృష్టి కి మరొకరు తీసుకు వచ్చారు. భారతదేశం-ఇటలీ దౌత్య సంబంధాలు 75 సంవత్సరాలు పూర్తి చేసుకొనే ఘట్టాన్ని ఉత్సవం వలె జరుపుకొంటామన్న ఆశ ను ప్రధాన మంత్రి వ్యక్తం చేశారు. ఆయన ప్రధాని మెలోనీ గారి ని తదుపరి జి-20 శిఖర సమ్మేళనం లో పాలుపంచుకోవడం కోసం రాబోయే సంవత్సరం లో భారతదేశాని కి విచ్చేయవలసిందంటూ ఆహ్వానించారు కూడాను.
ఐఆర్‌ఎన్‌ఎస్‌ఎస్‌-1ఎల్ ను విజ‌య‌వంతంగా ప్ర‌యోగించిన ఐఎస్ఆర్ఒ శాస్త్రవేత్త‌ల‌ను అభినందించిన‌ ప్ర‌ధాన మంత్రి

మార్గ‌ద‌ర్శ‌క ఉప‌గ్ర‌హం ఐఆర్‌ఎన్‌ఎస్‌ఎస్‌-1ఎల్ ని విజ‌య‌వంతంగా ప్ర‌యోగించినందుకుగాను ఐఎస్ఆర్ఒ శాస్త్రవేత్త‌ల‌కు ప్ర‌ధాన మంత్రి శ్రీ న‌రేంద్ర మోదీ అభినందన‌లు తెలిపారు. ‘‘మార్గ‌ద‌ర్శ‌క ఉప‌గ్ర‌హమైన ఐఆర్‌ఎన్‌ఎస్‌ఎస్‌-1ఎల్ ను పిఎస్ఎల్‌వి ద్వారా విజ‌య‌వంతంగా ప్ర‌యోగించినందుకు మ‌న శాస్త్రవేత్త ల‌కు ఇవే అభినంద‌న‌లు. ఈ సాఫ‌ల్యం మ‌న అంత‌రిక్ష కార్య‌క్ర‌మం యొక్క లాభాల‌ను సామాన్య మాన‌వుడికి అందుబాటులోకి తీసుకు రాగ‌ల‌దు. ఐఎస్ఆర్ఒ బృందాన్ని చూసుకొని గ‌ర్వ‌ిస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
ప్రపంచ జల దినం సందర్భం లో నీటి యొక్క ప్రతి చుక్క ను ఆదా చేయాలి అనేసంకల్పాన్ని స్వీకరించండి అంటూ ప్రజల కు విజ్ఞ‌ప్తి చేసిన ప్రధాన మంత్రి

ప్రపంచ జల దినం సందర్భం లో ప్రతి ఒక్క నీటి చుక్క ను ఆదా చేయాలి అనే సంకల్పాన్ని స్వీకరించండి అంటూ ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. నీటి ఆదా దిశ లో కృషి చేస్తున్న వ్యక్తులను మరియు సంస్థల ను ప్రధాన మంత్రి ప్రశంసించారు. ప్రధాన మంత్రి అనేక ట్వీట్ లలో – ‘‘జల సంరక్షణ అనేది గత కొద్ది సంవత్సరాల లో ఒక ప్రజా ఉద్యమం గా మారిపోయింది; అంతేకాకుండా, సరికొత్త ప్రయాసల ద్వారా దేశం లోని అన్ని ప్రాంతాల లోను ఇది ఆచరణరూపం దాల్చడం చూస్తే సంతోషం వేస్తోంది. నీటి ని ఆదా చేసే దిశ లో శ్రమిస్తున్నటువంటి వ్యక్తుల ను మరియు సంస్థల ను నేను ప్రశంసిస్తున్నాను.’’ ‘‘అద్భిః సర్వాణి భూతాని జీవన్తి ప్రభవంతి చ ’’ ప్రపంచ జల దినం సందర్భం లో, రండి, మనం ప్రతి ఒక్క నీటి చుక్క ను ఆదా చేయడం కోసం మన సంకల్పాన్ని పునరుద్ఘాటిద్దాం. మన దేశం జల సంరక్షణ మరియు స్వచ్ఛ మైన తాగు నీటి ని మన పౌరుల కు అందేటట్టు పూచీపడటం కోసం జల్ జీవన్ మిశన్ వంటి అనేక చర్యల ను చేపడుతున్నది.’’ మాతృమూర్తుల మరియు సోదరీమణుల జీవనాన్ని సులభతరం చేయడం లో జల్ జీవన్ మిశన్ అత్యంత ప్రభావవంతం అయినటువంటిది గా నిరూపితమవుతోంది. ప్రజలందరి భాగస్వామ్యం తో ప్రతి ఇంటికీ నల్లా నీటి ని అందించాలి అనేటటువంటి సంకల్పం నెరవేరగలదు.’’ ‘‘రండి. మనం అందరం కలసి జల సంరక్షణ ను ముందుకు తీసుకుపోవాలి, అలాగే ఈ భూమి ని చిరకాలం మనుగడ సాగించేందుకు వీలు గా తీర్చిదిద్దడం లో మన వంతు తోడ్పాటు ను అందిద్దాం. నీటి తాలూకు ప్రతి బిందువు ను ఆదా చేయడం వల్ల మన ప్రజల కు సాయపడినట్లు అవుతుంది మరి మన ప్రగతి జోరు అందుకొంటుంది.’’ అని పేర్కొన్నారు.
ప్రొఫెసర్ ఎం.ఎస్.నరసింహన్ కన్నుమూతపై ప్రధానమంత్రి సంతాపం

ప్రొఫెసర్ శ్రీ ఎం.ఎస్.నరసింహన్ కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘ప్రపంచాన్ని విస్తృతంగా ప్రభావితం చేసిన అసాధారణ, అపార ప్రతిభగల గణితశాస్త్ర నిపుణుడుగా ప్రొఫెసర్ ఎం.ఎస్.నరసింహన్ చిరకాలం గుర్తుండిపోతారు. గణితంలోనే కాకుండా ఇతరత్రా సేవలతోనూ ఆయన సమాజంపై తనదైన ముద్ర వేశారు. ఆయన మృతి వార్త నాలో అంతులేని విచార నింపింది. ఈ సంక్లిష్ట సమయంలో ఆయన కుటుంబానికి, బంధుమిత్రులకు నా ప్రగాఢ సంతాపం తెలియజేస్తున్నాను… ఓం శాంతి’’ అని ప్రధాని పేర్కొన్నారు.